Twee vas na moord op gayklub eienaar | Maroela Media
Twee vas na moord op gayklub eienaar
Bruno Bronn se liggaam word Dinsdagoggend uit sy huis in Groenpunt verwyder. Foto: Nardus Engelbrecht/SAPA
Twee mans is in hegtenis geneem in verband met die moord op die eienaar van ŉ bekende gayklub in Kaapstad.
ŉ Polisiewoordvoerder, ao. November Filander, sê Frederick Coetzee (36) is omstreeks 10:15 Saterdagoggend in Bo-Kaap in hegtenis geneem in verband met die moord op Bruno Bronn (49). Filander sê die polisie het inligting van die publiek ontvang oor waar Coetzee hom kan bevind en is hy by sy woonstel in Yususstraat in hegtenis geneem op aanklag van moord. Filander sê ŉ tweede verdagte (29) van Soutrivier is ondervra oor die misdaad en is ook aangekla van moord. Die twee beskuldigdes sal Maandag in die Kaapstadse landdroshof verskyn. Bronn is Dinsdagoggend dood gevind in sy huis in Groenpunt. Hy het op sy rug gelê en sy hande is voor hom vasgemaak. Hy het merke op sy nek gehad. Volgens berigte is Bronn die afgelope paar maande gedreig.
Zuma: ‘Mandela op nuwe banknote’
Hof beveel weermag om soldaat te bevorder